புதுமுக இயக்குனர் பிஎஸ் மித்ரன் இயக்கத்தில் நடிகர் விஷால், சமந்தா, அர்ஜுன் போன்றவர்கள் நடிப்பில் உருவாகி வரும் படம் 'இரும்பு திரை'. இந்த படத்தின் மூலம் விஷால் முதல் முறையாக ராணுவ அதிகாரி கதாபாத்திரத்தை கையாண்டு வருகிறார். மேலும் இவருடன் இணைந்து சமந்தா மனநல மருத்துவராகவும் 'ஆக்சன் கிங்' அர்ஜுன் வில்லன் கதாபாத்திரத்தையும் மேற்கொண்டு வருகின்றனர். தமிழ், தெலுங்கு என இரு மொழிகளிலும் உருவாகி வரும் இப்படத்தினை வருகிற மார்ச் மாதம் 29ம் தேதி வெளியிடுவதாக விஷால் அவரது ட்விட்டர் மூலம் தகவலை வெளியிட்டிருந்தார். தற்பொழுது படப்பிடிப்புகள் முடிவடைந்து போஸ்ட் ப்ரொடெக்சன் பணியில் படக்குழு ஈடுபட்டு வருகிறது.